Prievidza 11. októbra (TASR) - Stavebnými úpravami v menšom rozsahu prechádza cintorín v prievidzskej mestskej časti Malá Lehôtka. Správa majetku mesta Prievidza tam realizuje výmenu oplotenia, informoval hovorca Prievidze Michal Ďureje.
"Nevyhovujúce pôvodné oplotenie v dĺžke asi 60 metrov je potrebné odstrániť a vybúrať. Nové oplotenie bude pozostávať z kovaných plotových vložiek a novej bočnej vstupnej bránky," konkretizoval Ďureje. Práce podľa neho potrvajú do 20. októbra.